Apariție rară a lui Valentin Ceaușescu. Cum arată fiul dictatorului Nicolae Ceaușescu la vârsta de 76 de ani | FOTO
Clubul Steaua București a sărbătorit marți, 7 mai, 38 de ani de la câștigarea Cupei Campionilor Europeni, cel mai răsunător succes din istoria fotbalului românesc.
Foștii fotbaliști ai generației Steaua '86 au fost premiați de către gruparea din Ghencea. De asemenea, aceștia au avut parte și de o masă festivă.
De la eveniment nu au lipsit nume sonore precum Marius Lăcătuș, Tudorel Stoica, Anghel Iordănescu, Vasile Iordache, Radu II, Ștefan Iovan, Victor Pițurcă sau Adrian Bumbescu.
Surpriza a reprezentat-o însă Valentin Ceaușescu, cel care apare foarte rar în public.
În vârstă de 76 de ani, fiul lui Nicolae Ceaușescu a fost prezent la sărbătoarea stelistă.
Apariția acestuia nu a fost deloc întâmplătoare. Valentin Ceaușescu este considerat creatorul marii echipe a Stelei, care a dominat fotbalul european în a doua jumătate a anilor '80.
Sursa: StirilePROTV
Dată publicare:
08-05-2024 09:53